CELEX: 62011TN0186
Language: el
Date: 2011-03-26 00:00:00
Title: Υπόθεση T-186/11: Προσφυγή της 26ης Μαρτίου 2011 — Schönberger κατά Κοινοβουλίου

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/37
            
         Προσφυγή της 26ης Μαρτίου 2011 — Schönberger κατά Κοινοβουλίου
   (Υπόθεση T-186/11)
   2011/C 145/63
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Peter Schönberger (Λουξεμβούργο, Λουξεμβούργο) (εκπρόσωπος: O. Mader, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την προς αυτόν κοινοποιηθείσα με το από 25 Ιανουαρίου 2011 έγγραφο απόφαση περί περατώσεως της εξετάσεως της υπ’ αριθ. 1188/2010 αναφοράς του, καθόσον η επιτροπή αναφορών δεν εξέτασε το περιεχόμενο της αναφοράς·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τους εξής λόγους.
   
               1)
            
            
               Η έκδοση της προσβαλλομένης αποφάσεως συνιστά προσβολή του θεμελιώδους δικαιώματος αναφοράς του προσφεύγοντος, καθόσον η επιτροπή αναφορών του Κοινοβουλίου, μολονότι έκρινε παραδεκτή την αναφορά, αρνήθηκε να εξετάσει τα προβαλλόμενα με αυτήν επιχειρήματα του προσφεύγοντος, οπότε δεν του επετράπη να ασκήσει το δικαίωμά του σε εξέταση του περιεχομένου της αναφοράς.
            
         
               2)
            
            
               Το Κοινοβούλιο προσέβαλε το δικαίωμα του προσφεύγοντος να λάβει γνώση της αιτιολογίας της προσβαλλομένης αποφάσεως, καθόσον σε αυτήν δεν παρατέθηκαν οι λόγοι για τους οποίους η επιτροπή αναφορών αρνήθηκε να εξετάσει τα περιλαμβανόμενα στην αναφορά αιτήματα.